《岳州送丘祥甫》
明代·孙蕡

日落君山生紫烟，岳阳楼下水连天。苍梧夜色浮仙佩，筼竹春阴满画船。

云路几时声藉藉，鬓丝赢得影翩翩。归逢父老如相问，飘泊洪州四五年。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。